Abū Nuvāss
Abū Nuvāss (arābu: أبو نواس, Abū Nuwās; persiešu: ابونواس, Abu Novas) bija ievērojams dzejnieks, kas dzīvoja Abāsīdu kalifāta pastāvēšanas laikā, kad valdīja kalifs Hārūns ar Rašīds. Viņš ir dzimis laika posmā no 747. līdz 762. gadam, bet miris — no 813. līdz 815. gadam. Viņa tēvs bija arābs, bet māte — persiete. Lielāko daļu dzīves nodzīvoja Bagdādē. Abū Nuvāss vairākas reizes ir pieminēts arābu pasaku krājumā "Tūkstoš un vienas nakts pasakas".